- 174 — 



alkaliniseret med kulsurt Natron ; Udsæden var renkultiveret Mycel ; 

 Henstand fra 8—29. 11. 1899 i Mørke ved ahn. Tp. ; den ved For- 

 søgets Slutning dannede Mycelmasse henførtes til de S. 141 f. nævnte 

 Klasser; det viste sig, at alle 3 //.-Arter forholdt sig ens. 



Mycelmassen paa den nevtrale og sure Urt var VI, paa den 

 alkaliske V— VI, altsaa kun en ringe Forskel; en Undersøgelse af 

 Beholdningen af den ikke-inficerede, ellers ens behandlede, alkaliske 

 Urt viste, at Reaktionen havde forandret sig (under Sterilisationen?) 

 fra stærkt alkalisk til nevtral (den nevtrale var blevet svagt sur); 

 herved forklares det ringe Udslag tilstrækkelig. Den sure og nev- 

 trale Bouillon gav daarligere Vækst end i de tilsvarende Urtkulturer; 

 i begge Tilfælde var Væksten IV; den alkaliske Urt gav meget 

 kendeligt Udslag, kun II— III; her havde Reaktionen ogsaa holdt 

 sig uforandret. Forsøgene med Renkulturer bekræfter altsaa Spi- 

 ringsforsøgene. Det maa endvidere bemærkes, at der i Bouillon- 

 kulturerne ikke fandt nogen kendelig Pigmentdannelse Sted, samt 

 at Reaktionen ingen Indflydelse havde paa den sædvanlige Pigment- 

 dannelse paa Urten; i intet Tilfælde saas Pyknider, Konidier eller 

 Sklerotier (heller ikke paa Urten, Kulturerne var for unge). 



Ved Forsøget over forskellige Kvælstofforbindelsers 

 Næringsværdi gaves Kvælstoffet dels i Forbindelser sammen med 

 Kulstof (Hvedeglutin x ), Pepton, Asparagin, vinsur Ammoniak), dels 

 i kulstoffri Forbindelser (Ammoniumsulfat, -nitrat og Kaliumnitrat). 

 Af hvert af disse Stoffer sattes 1 pCt. til en Opløsning af Aske- 

 bestanddele (efter Pfeffer: 1000 gr. dest. Vand, 2.5 gr. Kalium- 

 fosfat, 1.25 gr. Magniumsulfat, 1.0 gr. Klorkalcium, samt Spor af 

 Jærntveklorid). Opløsningerne deltes i to Parallelrækker, af hvilke 

 der i den ene yderligere tilsattes 5 pCt. Druesukker. Om fornødent 

 tilvejebragtes en svagt sur Reaktion med Fosforsyre. Der udsaaedes 

 Mycelstumper fra Renkulturer den 7. 3. 1899 2 ); Forsøget afbrødes 

 den 15.4. 1899; Henstand i Mørke ved 14—18° C; af alle Prøver 

 er Sterilisation o. s. v. foretaget samtidig. 



Resultatet af Forsøget blev , at der i ingen af Kulturerne ud- 

 vikledes Konidier, Pyknider eller Sklerotier; derimod viste der sig 

 betydelig Forskel paa det dannede Mycels Masse og dets Pigmen- 

 tering. Følgende Tabel giver en Oversigt over den dannede Mycel- 

 masse, ved Forsøgets Afslutning bedømt efter den oftere nævnte 

 Skala (I— VI): 



1 ) Velvillig meddelt mig af Hr. Gand. mag. Fr. Weis. 



2 ) Overalt 3 Parallelkulturer. 



